CELEX: 32000R2039
Language: lv
Date: 2000-09-28 00:00:00
Title: Eiropas Parlamenta un Padomes Regula (EK) Nr. 2039/2000 (2000. gada 28. septembris), ar kuru groza Regulu (EK) Nr. 2037/2000 par vielām, kas noārda ozona slāni, attiecībā uz bāzes gadu daļēji halogenētu hlorfluorogļūdeņražu kvotu piešķiršanai

Svarīgs juridisks paziņojums

|

32000R2039

Oficiālais Vēstnesis L 244 , 29/09/2000 Lpp. 0026 - 0026

		Eiropas Parlamenta un Padomes Regula (EK) Nr. 2039/2000(2000. gada 28. septembris),ar kuru groza Regulu (EK) Nr. 2037/2000 par vielām, kas noārda ozona slāni, attiecībā uz bāzes gadu daļēji halogenētu hlorfluorogļūdeņražu kvotu piešķiršanaiEIROPAS PARLAMENTS UN EIROPAS SAVIENĪBAS PADOME,ņemot vērā Eiropas Kopienas dibināšanas līgumu, un jo īpaši tā 175. panta 1. punktu,ņemot vērā Ekonomikas un sociālo lietu komitejas atzinumu [1],apspriedušies ar Reģionu komiteju,saskaņā ar Līguma 251. pantā noteikto procedūru [2],tā kā:(1) Eiropas Parlamenta un Padomes Regulā (EK) Nr. 2037/2000 (2000. gada 29. jūnijs) par vielām, kas noārda ozona slāni [3], par bāzes gadu daļēji halogenētu hlorfluorogļūdeņražu (HCFC) kvotu piešķiršanai tiek ņemts 1996. gads. Kopš 1996. gada HCFC tirgus ir ievērojami mainījies attiecībā uz importētājiem, un, saglabājot 1996. gadu, liels skaits importētāji zaudētu savas importa kvotas. Parasti kvotām jābūt balstītām uz pašiem jaunākajiem, pieejamiem reprezentatīviem datiem, šajā gadījumā par 1999. gadu, un tāpēc 1996. gada saglabāšanu var uzskatīt par patvaļīgu un tā rezultātā var pat tikt pārkāpti nediskriminācijas principi un tiesiskā paļāvība.(2) Tādēļ būtu attiecīgi jāgroza Regula (EK) Nr. 2037/2000,IR PIEŅĒMUŠI ŠO REGULU.1. pantsRegulas (EK) Nr. 2037/2000 4. panta 3. punkta i) daļas h) apakšpunktā vārdus "procentuālo tirgus daļu 1996. gadā" aizstāj ar vārdiem "procentuālo tirgus daļu, kas tam piešķirta 1999. gadā".2. pantsŠī regula stājas spēkā nākamajā dienā pēc tās publicēšanas Eiropas Kopienu Oficiālajā Vēstnesī.Šī regula uzliek saistības kopumā un ir tieši piemērojama visās dalībvalstīs.Briselē, 2000. gada 28. septembrīEiropas Parlamenta vārdā —priekšsēdētājaN. FontainePadomes vārdā —priekšsēdētājsP. Moscovici[1] Atzinums sniegts 2000. gada 20. septembrī (Oficiālajā Vēstnesī vēl nav publicēts).[2] Eiropas Parlamenta 2000. gada 21. septembra atzinums (Oficiālajā Vēstnesī vēl nav publicēts) un Padomes 2000. gada 28. septembra lēmums.[3] OV L 244, 29.9.2000., 1. lpp. Regula, kas grozīta ar Regulu (EK) Nr. 2038/2000 (OV L 244, 29.9.2000., 25. lpp.).--------------------------------------------------